stanford-oval/wikipedia huggingface dataset:
Sibelius (sävellysohjelma)

| Sibelius |
| --- | --- |

Kehittäjä:  Avid Technology
Tiedot
Alusta:  Mac OS, OS X, RISC OS, Windows
Lisenssi:  Suljettu lisenssi
Sibelius on englantilaislähtöinen, kaupallinen nuotinnosohjelma Microsoft Windows, Mac OS, OS X, ja RISC OS -käyttöjärjestelmille. Sitä käyttävät säveltäjät, sovittajat, esiintyjät, musiikin kustantajat, opettajat ja oppilaat nuotinkirjoitukseen. Ohjelmaa käytetään erityisesti musiikinlajeissa, joissa esittäminen tapahtuu pääsääntöisesti nuoteista.
Ohjelma kuuluu nykyisin Avid Technologyn tuoteperheeseen. Sibeliusta voi laajentaa myös erilaisilla soundikirjastoilla, jolloin partituurin saa soimaan halutuilla instrumenteilla realistisin soitinäänin.
Sibeliuksesta on tullut yksi suosituimmista nuotinnosohjelmista, jolla on "satojatuhansia käyttäjiä sadoissa maissa".
Ohjelmasta on englanninkielisen version lisäksi muun muassa saksan-, espanjan-, ranskan- ja japaninkieliset versiot. 
Saatavilla on myös ohjelman "Lite"-versioita, joissa on vähemmän ominaisuuksia alhaisempaan hintaan.
Kehitys

Sibelius oli Acorn Archimedes -tietokoneen läpimurtosovellus, jonka ansiosta säveltäjät ostivat Archimedes-tietokoneen.
Ohjelman kehittävät kaksoset Ben ja Jonathan Finn ollessaan opiskelijoina Oxbridgessä. Sovellusta on sanottu ensimmäiseksi helpoksi ja intuitiiviseksi nuotinnosohjelmaksi ja ohjelmalla voitiin toistaa laajoja sävellyksiä MIDIn avulla maksamatta suuria summia orkesterille.
Archimedes-tietokoneen käyttäjäkunta oli pieni ja ohjelmasta tehtiin Microsoft Windows -versio. Ohjelman käyttöliittymä suunniteltiin uudelleen ja siitä julkaistiin myös Macintosh-versio.
Ohjelmaan lisättiin kyky tuoda musiikkia Score- ja Finale-ohjelmistoista, jotka ovat sen kaksi pääkilpailijaa.
Kokonaisuudessaan assembly-ohjelmointikielellä kirjoitettu ohjelma toimi alun perin ainoastaan Acorn Archimedes-tietokoneiden ARM-prosessorilla.
Käyttäjiä

Sibelius-ohjelmaa käyttävät ammattilaiset ja harrastelijat säveltämisessä, sovituksessa ja nuottien puhtaaksikirjoituksessa ja lisäksi se on laajalti käytetty opetusvälineenä.  Tunnetuista musiikin vaikuttajista Sibeliuksen käyttäjiä ovat muun muassa Esa-Pekka Salonen, Andy Summers, Steve Reich, Michael Tilson Thomas, Jamie Cullum, Howard Goodall, Nick Proch, Harry Gregson-Williams, Lalo Schifrin, Adam Neely ja Alf Clausen sekä Iiro Rantala.
Nimi

Sekä ohjelmiston että Sibelius Software -yhtiön nimi viittaa suomalaiseen säveltäjään Jean Sibeliukseen. Ohjelman kehittivät englantilaiset kaksosveljekset Jonathan ja Ben Finn, jotka ovat kertoneet nimen syyksi sen, että Sibelius oli molempien suosikkisäveltäjä, ja kiistäneet, että heidän sukunimellään (Finn, ”suomalainen”) olisi ollut tekemistä ohjelman nimeämisen kanssa.
Alkuperäinen Acorn-ohjelmistoversio oli nimeltään Sibelius 7, mutta 7 ei ollut sen versionumero, vaan viittaus Sibeliuksen 7. sinfoniaan. Windows- ja Macintosh-versioissa yhtiö luopui numerosta ja alkoi käyttää tavanomaisia versionumeroita. Nykyinen ohjelmistoversio on 7.5.
Aiheesta muualla

Sibelius Software Ltd
Matti Helminen

Matti Helminen on muun muassa seuraavien henkilöiden nimi:
Matti Helminen (1931–2015), biologi, Luontoillan raadin jäsen
Matti Helminen (s. 1975), kilpapyöräilijä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Helminen”, voi hakea sivunnimihaulla, laajalla sivunnimihaulla tai tekstihaulla.
Matti Herman Palomaa

Matti Herman Palomaa (vuoteen 1906 Pukki) (16. lokakuuta 1871 Oulujoki – 14. marraskuuta 1947 Turku) oli suomalainen kemian tutkija.
Matti Herman Palomaan vanhemmat olivat talollinen Heikki Pukki ja Anna Kastelli ja puoliso vuodesta 1901 Nanna Mathilda Ahlgren (k. 1952). Palomaa kirjoitti ylioppilaaksi Oulun suomalaisesta lyseosta 1891, valmistui Helsingin yliopistosta filosofian kandidaatiksi 1895, lisensiaatiksi  1910 ja tohtoriksi 1927. Toimittuaan Helsingin yliopistossa kemian ﻿assistenttina 1901-1908 ja apulaisena 1910-1921 hänestä tuli Turun yliopiston kemian professori 1922, mitä tehtävää hän hoiti vuoteen 1944 saakka. Hän oli samaan aikaan myös yliopiston matemaattis-luonnontieteellisen tiedekunnan dekaani.
Palomaa tutki alun perin fysikaalista kemiaa ja kehitti laitteistoja lämmön mittausta ja säätöä sekä jakotislausta varten, mistä hän laati julkaisuja 1902-1910. Väitöstutkimuksessaan Studien über den Effekt der Substitution einer Methylengruppe durch zweiwertige Atome und Atomgruppe I (1908, osat II ja III 1911, 1917) hän selvitti orgaanisten yhdisteiden riippuvuutta niiden rakenteesta ja erityisesti atomien ja atomiryhmien keskinäisestä etäisyydestä niiden molekyyleissä. Hän julkaisi E. Mäkisen kanssa 1916 oppikirjan Johdatus kvantitatiiviseen analyysiin ja Turussa toimiessaan aloitti oppilaineen tutkimusjulkaisusarjan Studien über Äthernartige Verbindungen, josta hänen professorin kautensa aikana ehti ilmestyä yhteensä 23 osaa. Palomaan mukaan nimetystä Palomaan-Erikosken stipendirahastosta jaetaan apurahoja Turun yliopiston kemian laitoksen tutkijoille ja tutkimusryhmille. Yksi Yrjö Väisälän löytämistä asteroideista on nimetty hänen ystävänsä Palomaan mukaan, asteroidi 1548 Palomaa.
Sanna Stén

| Mitalit> Maa:   Suomi.Naisten soutu. Olympialaiset  | Mitalit> Maa:   Suomi.Naisten soutu. Olympialaiset  | Mitalit> Maa:   Suomi.Naisten soutu. Olympialaiset  | Maa:   Suomi> Naisten soutu. |
| --- | --- | --- | --- |
|  Hopeaa | Peking 2008 | kevyt pariairokaksikko |  |
| MM-kilpailut  | MM-kilpailut  | MM-kilpailut  |  |
|  Hopeaa | München 2007 | kevyt pariairokaksikko |  |
|  Pronssia | Gifu 2005 | kevyt pariairokaksikko |  |
| EM-kilpailut  | EM-kilpailut  | EM-kilpailut  |  |
|  Hopeaa | Poznań 2007 | pariairokaksikko |  |
Sanna Tutteli Stén (s. 20. toukokuuta 1977 Lohja) on entinen suomalainen soutaja. Hän on olympiamitalisti ja kaksinkertainen MM-mitalisti.
Helsingin Soutuklubia edustava Stén saavutti kevyen pariairokaksikon MM-pronssia parinsa Minna Niemisen kanssa Japanin Gifussa vuonna 2005. Kyseessä oli Suomen ensimmäinen soudun olympialuokkien MM-mitali vuoden 1987 jälkeen . Syyskuun alussa 2007 he saivat MM-hopeaa Münchenissä. 23. syyskuuta kaksikko yllätti voittamalla EM-hopeaa myös avoimen luokan pariairokaksikossa Puolan Poznańissa. Tavallisesti kaksikko on soutanut kevyessä luokassa.
Pekingin olympialaisissa Stén ja Nieminen saavuttivat Alankomaiden jälkeen hopeaa kevyessä pariairokaksikossa.
Stén lopetti uransa vuonna 2010 vammoihin vedoten.
Parhaat saavutukset > Olympialaiset

2008 Peking: Kevyt pariairokaksikko: 2. sija (parina Minna Nieminen)
Parhaat saavutukset > MM-kilpailut

2003 Milano: Kevyt yksikkö: 10. sija
2005 Gifu: Kevyt pariairokaksikko: 3. sija (parina Minna Nieminen)
2006 Eton: Kevyt pariairokaksikko: 6. sija (parina Minna Nieminen)
2007 München: Kevyt pariairokaksikko: 2. sija (parina Minna Nieminen)
2009 Poznań: Avoin pariairokaksikko: 9. sija (parina Minna Nieminen)
Parhaat saavutukset > EM-kilpailut

2007 Poznań: Avoin pariairokaksikko: 2. sija (parina Minna Nieminen)
2009 Brest: 4. sija (parina Ulla Varvio)
Parhaat saavutukset > Maailmancup

2004 Kevyt pariairokaksikko: 7. sija kokonaispisteissä + Luzernin osakilpailun 3. sija (parina Minna Nieminen)
2005 Kevyt pariairokaksikko: 3. sija kokonaispisteissä + Münchenin osakilpailun voitto (parina Minna Nieminen)
2006 Kevyt pariairokaksikko: 2. sija kokonaispisteissä + Luzernin osakilpailun 2. sija (parina Minna Nieminen)
2008 Avoin pariairokaksikko: Poznanin osakilpailun 3. sija (parina Minna Nieminen)
Aiheesta muualla

YLE Elävä arkisto: Pariairokaksikko Sten - Nieminen[vanhentunut linkki]
Siemens-Halske Sh 14

Entisöity Siemens-Halske Sh 14 moottori.
Siemens-Halske Sh 14 on saksalainen Siemens & Halsken valmistama 7-sylinterinen ilmajäähdytetty tähtimoottori, jota valmistettiin vuodesta 1928 pitkälle 1930-luvulle. Moottoria käytettiin useissa lentokoneissa 1920- ja 1930-luvuilla.
Siemens-Halske Sh 14 moottoria käyttäneitä lentokoneita

Albatros L 82
Ambrosini SAI.3
Ambrosini SAI.10
Bücker Bü 133 Jungmeister
Flettner Fl 185
Flettner Fl 265
Flettner Fl 282
Focke-Wulf Fw 44 Stieglitz
Focke-Wulf Fw 61
Heinkel He 72
LWD Szpak
LWD Zuch
VL Viima
Tekniset tiedot

Sylinterit: 7 sylinteriä, halkaisija 108 mm, iskunpituus 120 mm
Yksi imu- ja yksi pakoventtiili per sylinteri
Tilavuus: 7,7 litraa
Massa: 135 kiloa
Polttoaine: 80 oktaaninen bensiini
Teho: 160 hv
Kierrosluku: 2200 rpm
Puristussuhde: 6:1
Lähteitä

Becker, E. Siemens Jahrbuch 1928: Flugzeugmotoren der Siemens & Halske AG, reproduced on bungartz.nl
http://www.oldengine.org/members/diesel/Duxford/germaer1.htm (Arkistoitu – Internet Archive)
Saksan 2. vuoristodivisioona

| 2>  vuoristodivisioona |
| --- | --- |
 Yhtymän logo
Toiminnassa:  1938–1945
Valtio:   Saksa
Puolustushaarat:  Maavoimat
Aselajit:  Jalkaväki
Rooli:  vuoristojoukot
Osa joukkoa:  Heer (Wehrmacht)
Koko:  divisioona
Sodat ja taistelut:  toinen maailmansota
Saksan 2. vuoristodivisioona (saks. 2.Gebirgs-Division) oli Itävallan Innsbruckiin sijoitettu Saksan maavoimien yhtymä. Pääosan sodasta se toimi osana Saksan 20. vuoristoarmeijaa.
Perustaminen

Itävallan Saksaan liittämisen jälkeen Wehrkreis XVIII perusti 1. huhtikuuta 1938 Innsbrückissa aiemmasta Itävallan maavoimien 6. vuoristodivisioonasta Saksan maavoimien 2. vuoristodivisioonan.
Historia

Divisioona pantiin liikekannalle 26. elokuuta 1939 ja se osallistui syyskuussa Puolan taisteluihin osana eteläistä armeijaryhmää osallistuen Lvivin valtaamiseen. Puolan sotaretken jälkeen divisioona toimi 3. vuoristodivisioonan tukena Narvikin taisteluissa toukokuussa 1940, minkä jälkeen se jäi Norjaan miehitysjoukoksi. Vuonna 1941 divisioona liitettiin 20. vuoristoarmeijan XIX vuoristoarmeijakuntaan.
Divisioona oli kärjessä saksalaisjoukkojen ylittäessä kenraalimajuri Schlemmerin komennossa Norjan ja Suomen rajan 22. kesäkuuta 1941 toteuttaessaan operaatio Renntierin, Petsamon nikkelikaivosten valtauksen ja alueen turvaamisen. Myöhemmin divisioona osallistui Operaatio Hopeakettuun, saksalaisten hyökkäykseen Suomen Lapissa Kantalahden suunnassa ja kärsi tappioita neuvostojoukkojen talvihyökkäyksestä 1944.
Lopulta yksikkö siirrettiin Lapista vahvistettuna Saksan länsirintamalle, mutta se ei enää saavuttanut divisioonan täyttä vahvuutta kärsien tappioita. Se liitettiin Armeijaryhmä G:hen helmikuussa 1945, minkä osana se osallistui taisteluihin Saarista ja Mosellesta ennen kuin se vedettiin Etelä-Saksaan, missä se liitettiin 12. armeijaryhmään. Divisioonan jäännökset antautuivat Yhdysvaltain joukoille toukokuussa 1945.
Komentajat

Divisioonankomentajina olivat:
kenraaliluutnantti Valentin Feuerstein perustamisesta - 4. maaliskuuta 1941)
kenraalimajuri Ernst Schlemmer 4. maaliskuuta 1941- 2. maaliskuuta 1942
kenraalimajuri Ritter Georg von Hengl 2. maaliskuuta 1942- 23. lokakuuta 1943
kenraalimajuri Hans Degan 1. marraskuuta 1943- 6. helmikuuta 1945
eversti Roschmann 6.-9. helmikuuta 1945
kenraaliluutnantti Willibald Utz 9. helmikuuta 1945 - antautumiseen
Yksiköt

136. vuoristojääkärirykmentti
137. vuoristojääkärirykmentti
140. vuoristojääkärirykmentti
111. vuoristotykistörykmentti
113. vuoristotykistörykmentti
11. tiedusteluosasto
47. panssariosasto
82. vuoristopioneeriosasto
67. viestiosasto
67. divisioonatukiosasto
Markus Weissenberger

Markus Weissenberger (s. 8. maaliskuuta 1975, Lauterach, Itävalta) on itävaltalainen jalkapalloilija, pelipaikaltaan keskikenttäpelaaja. Hän edustaa tällä hetkellä Itävallan Bundesliigassa pelaavaa LASK Linziä.
Weissenbergerin isoveli Thomas Weissenberger on entinen ammattilaisjalkapalloilija.
Ura

Weissenberger on pelannut LASK Linzissä vuodesta 2008 lähtien, edustettuaan sitä ennen TSV 1860 Müncheniä, Arminia Bielefieldiä ja Eintracht Frankfurtia. Maajoukkuedebyyttinsä hän teki vuonna 1999, ja on sen jälkeen pelannut toistaiseksi 29 A-maaottelua.
Weissenberger valittiin Itävallan joukkueeseen vuoden 2008 EM-kilpailuihin, mutta hän joutui jäämään sivuun turnauksesta polvivamman vuoksi.
Marley Marl

| Marlon Williams |
| --- | --- |
 Marley Marl vuonna 1999.
Henkilötiedot
Syntynyt: 30. syyskuuta 1962 (ikä 62) New York, New York, Yhdysvallat
Muusikko
Taiteilijanimi:  Melle Mel Grandmaster Melle Mel
Aktiivisena:  1983–
Tyylilajit:  hip hop
Levy-yhtiöt:  Cold Chillin' Records 
Aiheesta muualla
djmarleymarl.com
  [ Muokkaa Wikidatassa ] [ ohje ]  
Marlon Williams (s. 30. syyskuuta 1962), paremmin tunnettu taiteilijanimellään Marley Marl, on yhdysvaltalainen tuottaja, DJ ja rap-artisti. Hän varttui Queensbridgen asuntoalueella New Yorkissa. Williams perusti 1980-luvun puolivälissä Cold Chillin’ Records -levy-yhtiön, joka keskittyi hip hop -musiikkiin. Hän oli myös perustamassa Juice Crew -kollektiivia, jota pidetään merkittävänä rap-musiikin saralla. Williams on tuottanut kappaleita artisteille kuten MC Shan, LL Cool J ja Big Daddy Kane.
Diskografia

In Control Volume I (1988)
In Control Volume II (1991)
Re-entry (2001)
Hip Hop Lives (mukana KRS-One) (2007)
Operation: Take Back Hip Hop (mukana Craig G) (2008)
Metriikka

Metriikka tarkoittaa yleisesti mittajärjestelmää. Se voi viitata johonkin seuraavista:
metriikka eli runomitta
metriikka, musiikissa rytmin jaksottuminen tahdeiksi
metriikka eli etäisyysfunktio matematiikassa
metriikka, ohjelmistotekniikassa ohjelman kokoa tai ominaisuuksia mittaava suure
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Metriikka”, voi hakea sivunnimihaulla, laajalla sivunnimihaulla tai tekstihaulla.
Matti Savolainen (taidemaalari)

| Matti Savolainen> Henkilötiedot |
| --- | --- |
Syntynyt: 21. maaliskuuta 1900 Pielisjärvi
Kuollut: 29. tammikuuta 1971 (70 vuotta) Silkeborg, Tanska
Kansalaisuus:  suomalainen
Taiteilija
Ala:  taidemaalari
Matti Savolainen (21. maaliskuuta 1900 Pielisjärvi – 29. tammikuuta 1971 Silkeborg, Tanska) oli suomalainen taidemaalari, joka teki pääasiassa henkilö- ja maisemamaalauksia.
Savolaisen vanhemmat olivat maanviljelija Mikko Savolainen ja Katri Savolainen omaa sukua Meriläinen. Matti Savolainen kävi kansakoulun ja opiskeli taidetta Suomen Taideyhdistyksen piirustuskoulussa 1923–1925. Lisäoppia hän hankki Belgiaan ja Ranskaan tekemällään opintomatkalla 1938.
Teoksiaan Savolainen sai ensi kerran esille taidenäyttelyyn Helsingissä 1925. Suomen Taiteilijaseuran yhteisnäyttelyssä hänen teoksiaan oli 1925, 1930, 1933–1939, 1942 ja 1943. Yksityisnäyttelyn Savolainen piti Helsingissä 1941, 1943 ja 1961, Hämeenlinnassa 1961, 1963 ja 1965 sekä Tampereella 1943 ja Lahdessa. Hänen töitään oli myös kerran näyteillä ulkomailla, sillä hän osallistui Hämeenlinnan taiteilijoiden yhteisnäyttelyyn Weimarissa Saksan demokraattisessa tasavallassa 1962. Savolaisen teoksia on valittu Ateneumin taidemuseon kokoelmiin ja Hämeenlinnan taidemuseon kokoelmiin sekä Suomen valtion kokoelmiin. Savolainen oli Taidemaalariliiton ja Hämeenlinnan taiteilijaseuran jäsen.
Aiheesta muualla

Matti Savolainen (taidemaalari) taiteilijamatrikkelissa
Suomen kuvataiteen bibliografia
Marlies Oester

Marlies Oester (s. 22. elokuuta 1976 Adelboden) on sveitsiläinen alppihiihtäjä.
Oester saavutti nuorten maailmanmestaruuskilpailuissa kultaa pujottelussa vuonna 1995. Maailmanmestaruuskilpailuissa hän saavutti pronssia alppiyhdistetyssä St. Moritzissa 2003. Hän kilpaili Salt Lake Cityn olympialaisissa 2002 ollen alppiyhdistetyssä neljäs. Maailmancupissa Oester voitti yhden osakilpailun, Berchtesgadenin pujottelun tammikuussa 2002. Sen lisäksi hän sijoittui kerran toiselle sijalle.
Aiheesta muualla

Marlies Oester sports-reference.com-sivustolla (Arkistoitu – Internet Archive)
Matti Helin (jalkapallovalmentaja)

Matti Helin (9. elokuuta 1949 – toukokuu 2020) oli suomalainen jalkapalloilija ja valmentaja. Hän toimi valmentajana Rovaniemen Palloseurassa.
Helin edusti Rovaniemen Palloseuraa pelaajaurallaan 1970- ja 1980-luvulla, jolloin RoPS nousi ensimmäistä kertaa jalkapallon pääsarjatasolle. Hänet valittiin joukkueen kakkosvalmentajaksi kauden 2008 alla. Maaliskuussa Helin nimettiin päävalmentajaksi Tom Saintfietin saatua potkut, mutta kuukautta myöhemmin Valeri Bondarenko palkattiin päävalmentajaksi ja Helin palasi takaisin kakkosvalmentajan tehtävään. Helin on myös aiemmin toiminut RoPS:n edustusjoukkueen valmentajana.
Sinkianginaavikkonärhi

| Sinkianginaavikkonärhi |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Varikset Corvidae
Suku::  Aavikkonärhet Podoces
Laji::  biddulphi
Kaksiosainen nimi
 Podoces biddulphi  Hume, 1874 
Katso myös
   Sinkianginaavikkonärhi Wikispeciesissä   Sinkianginaavikkonärhi Commonsissa 
Infobox OKNimi-testi OKIUCN-testi OK: 
Sinkianginaavikkonärhi (Podoces biddulphi) on varisten heimoon kuuluva varpuslintu.
Levinneisyys

Sinkianginaavikkonärheä tavataan Sinkiangissa (Xinjiang) Länsi-Kiinassa. Lajin populaatioksi arvioidaan noin 10 700 yksilöä. Sinkianginaavikkonärhi on luokiteltu silmälläpidettäväksi ja sen kanta on laskussa elinympäristöjen pirstoutumisen vuoksi.
Elinympäristö

Sinkianginaavikkonärhi elää hiekkaisilla aavikoilla ja pensaikkoalueilla.
Siemens Gamesa

| Siemens Gamesa Renewable Energy S> A. |
| --- | --- |

Yritysmuoto:  pörssiyhtiö
ISIN:  ES0143416115
Perustettu:  2017
Toimitusjohtaja:  Jochen Eickholt (CEO) 
Kotipaikka:  Zamiudio, Hampuri
Toimiala:  tuulivoimalaitokset
Henkilöstö:  28 150 (2023) 
Emoyhtiö:  Siemens Energy AG
Tytäryhtiöt:  Gamesa Electric Gamesa Gearbox Adwen
Kotisivu:  www.siemensgamesa.com
Infobox OKVirheellinen NIMI-arvo: 
Pääkonttori Zamudiossa.
Siemens Gamesa Renewable Energy S.A. eli SGRE tai lyhyemmin Siemens Gamesa on kansainvälinen ja pörssilistattu saksalais-espanjalainen tuulivoimalaitoksien valmistaja, jonka kotipaikka on Espanjan Zamudiossa lähellä Bilbaoa. Yritys on Siemens Energyn tytäryhtiö, joka muodostui Siemens Wind Powerin ja Gamesa Corporación Tecnológican fuusiossa vuonna 2017. Yhtiö on yhdessä Vestasin, Goldwindin, GE Windin ja Envisionin kanssa maailman johtavia tuulivoimaloiden valmistajia .
Historiaa

Fuusiosta tiedotettiin heinäkuussa 2016, jolloin Siemens ja Gamesa tiedottivat siitä yhdessä. Siemens Gamesassa Siemensin osuudeksi tuli 59 % ja Gamesan 41 % osakkeista, kun Siemens maksoi järjestelyssä miljardi euroa Gamesan osakkeenomistajille. Uusi yhteisyritys muodostettiin Gamesan organisaation pohjalle ja se listattiin Madridin pörssiin noin 20 miljardin euron arvoisena.
Fuusioituneiden yrityksillä on vanhat juuret Tanskassa ja Espanjassa. Gamesa perustettiin vuonna 1976 Grupo Auxiliar Metalúrgicon ja Siemens Wind Power vuonna 1980 Bonus Energyn nimisenä. Bonus Energy esitteli ensimmäisenä merituulivoimalaitokset vuonna 1991 samaan aikaan, kun Gamesa kiinnostui ilmailu- ja avaruustoiminnasta. Gamesa käynnisti tuulivoimaloita valmistavan tehtaansa vuonna 1994. Vuosina 1994–2001 tekivät Gamesa ja Vestas yhteistyötä ja Vestas omisti Gamesan osakkeista noin 40% . Sekä Gamesa että Bonus kasvoivat voimakkaasti. Siemens osti Bonus Energyn vuonna 2004 ja liittyi näin mukaan tuulivoimaliiketoimintaan. Gamesa luopui vuonna 2006 ilmailu- ja avaruustoiminnasta ja keskittyi pelkästään tuulivoimaan. Kumpikin yritys laajensi toimintaansa ja kilpailivat samoista maailmanmarkkinoista fuusioon asti.
Huomioita

↑  Asiasta on luettu saksankielisesta wikipedian artikkelin de:Vestas Wind Systems kappaleesta ”Geschichte”. Artikkelin lähdeviite johtaa verkkosivulle, johon tarvitsee kirjautua.
Aiheesta muualla

Kuvia tai muita tiedostoja aiheesta Gamesa Corporación Tecnológica Wikimedia Commonsissa
Siemens Gamesa Renewable Energy, S.A.U. (yhtiön verkkosivut (englanniksi))
Meždunarodnajan metroasema (Pietarin metro)

| Meždunarodnaja> Международная |
| --- | --- |

 Pietarin metro 
Perustiedot
Metrolinjat:  Frunzen–Primorjen linja
Paikkakunta:  Pietari, Venäjä
Avattu:  28. joulukuuta 2012
Rakenne
Tyyppi:  tunneliasema
Meždunarodnaja (ven. Международная) on yksi Pietarin metron asemista. Se avattiin 28. joulukuuta 2012.
Sanna Stellan

Sanna Stellan (ent. Lehtonen, s. 19. lokakuuta 1974 Karvia) on suomalainen näyttelijä, kirjailija ja televisiojuontaja.
Pohjois-Satakunnan Karviasta kotoisin oleva Stellan on tullut tunnetuksi muun muassa Nelosella vuonna 2005 esitetystä Assari-sarjasta sekä myöhemmin Yleisradion Strada- ja Naurun tasapaino-ohjelmien juontajana. Stradan toimittajana Stellan oli vuosina 2009–2012. Hän on myös esiintynyt muun muassa Ylen Kerran viikossa -televisiosarjassa sekä monessa pitkässä elokuvassa.
1990-luvulla Stellan opiskeli näyttelemistä Isossa-Britanniassa, jossa hän asui 11 vuoden ajan. Britannian lisäksi Stellan on esiintynyt muun muassa Norjan kansallisteatterissa sekä Suomessa Teatteri Takomossa ja Aleksanterin teatterissa.
Stellan on kirjoittanut kolme elämänhallintaopasta yhdessä elämäntapavalmentaja Katri Mannisen kanssa. Yksi hänen novellinsa on julkaistu vuonna 2011 ilmestyneessä Nauravia naisia – 30 kertomusta keskeltä elämää -antologiassa.
Yksityiselämä

Stellanilla on kolme lasta äänisuunnitttelija Micke Nyströmin kanssa. Huhtikuussa 2019 Stellan synnytti neljännen lapsensa, jonka isä on hänen aviomiehensä tuottaja-ohjaaja Timo Suomi. He menivät naimisiin kesällä 2019. Toukokuussa 2023 Stellan ilmoitti parin erosta Instagram-tilillään.
Filmografia > Elokuvat

8 päivää ensi-iltaan (2008)
Päivät kuin unta (televisioelokuva, 2010)
Rakkauden rasvaprosentti (2012)
Hevisaurus-elokuva (2015)
Filmografia > Televisiosarjat

Strada (2009–2012)
Kerran viikossa (2013)
Siskonpeti (2014)
Kummeli esittää: Kontio & Parmas (2018)
Hyvät katsojat (2018)
Syke (2018–2019, 2022)
Keihäsmatkat (2020)
Roba (2021)
Rakkaat lapset (2022)
Filmografia > Dubbauksia

Kätyrit (2015)
Lemmikkien salainen elämä (2016)
Emoji-elokuva (2017)
Petteri Kaniini (2018)
Teokset

Luksusmuija ja seuraelämän salat (2006)
Luksusmuija saa mitä haluaa (2006)
Luksusmuija matkustaa (2007)
Hyvien synnytystarinoiden kirja (2022)
Aiheesta muualla

Sanna Stellan Elonetissä.
Meždunarodnajan metroasema

Meždunarodnajan metroasema tarkoittaa seuraavia asioita:
Meždunarodnajan metroasema (Moskovan metro), Filjovskaja-linjan asema (Moskova).
Meždunarodnajan metroasema (Pietarin metro)‎, Frunzen–Primorjen-linjan asema (Pietari).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Meždunarodnajan metroasema”, voi hakea sivunnimihaulla, laajalla sivunnimihaulla tai tekstihaulla.
Markus Wüthrich

| Markus Wüthrich> Henkilötiedot |
| --- | --- |
Syntynyt: 14. toukokuuta 1979 (ikä 45) Trub
Kansalaisuus:   Sveitsi
Jääkiekkoilija
Lempinimi:  Kusi
Pelipaikka:  puolustaja
Pituus:  179 cm
Paino:  76 kg
Pelaajaura
Pääsarjaura:  1997–
Seurat:  SC Langnau (NLB) HC Ambrì-Piotta (NLA) HC Ajoie (NLB)  EHC Basel (NLB)
Markus Wüthrich (s. 14. toukokuuta 1979 Trub Sveitsi) on entinen sveitsiläinen jääkiekkoilija, Pelipaikaltaan hän oli puolustaja. Hän on pelannut Sveitsin pääsarjassa Nationalliga A:ssa seitsemän kauden aikana yhteensä 236 peliä.